Document ID: 31993R0383

ΚΑΝΟΝΙΣΜΟΣ (ΕΟΚ) αριθ. 383/93 ΤΗΣ ΕΠΙΤΡΟΠΗΣ της 19ης Φεβρουαρίου 1993 για τη διόρθωση του κανονισμού (ΕΟΚ) αριθ. 217/93 της Επιτροπής σχετικά με τις συμβάσεις αποθεματοποίησης για το ελαιόλαδο για την περίοδο εμπορίας 1992/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1996 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2046/92 (2), και ιδίως το άρθρο 20δ παράγραφοι 3 και 4,
Εκτιμώντας:
ότι ο κανονισμός (ΕΟΚ) αριθ. 217/93 της Επιτροπής (3) καθόρισε τους κανόνες σχετικά με τις συμβάσεις αποθεματοποίησης για το ελαιόλαδο για την περίοδο εμπορίας 1992/93-
ότι μετά από επαλήθευση εξακριβώθηκε σφάλμα στον κανονισμό αυτό- ότι το κείμενο του κανονισμού αυτού δεν αντιστοιχεί στα μέτρα που παρουσιάστηκαν για να γνωμοδοτήσει η επιτροπή διαχείρισης- ότι πρέπει συνεπώς να διορθωθεί ο εν λόγω κανονισμός,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 παράγραφος 2 του κανονισμού (ΕΟΚ) αριθ. 217/93 αντικαθίσταται από το ακόλουθο κείμενο:
"2. Οι συμβάσεις αφορούν μόνο τις ποσότητες ελαιολάδου που μπορούν να προσφερθούν στην παρέμβαση και σε παρτίδες ελάχιστης ποσότητας 100 τόνων καθαρού βάρους. Εντούτοις, στην Πορτογαλία, η ελάχιστη ποσότητα είναι 25 τόνοι."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 6 Φεβρουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Φεβρουαρίου 1993.

Labels: 3
17